作者：汪莘
词牌/韵律：沁园春

paragraphs: 流水小桥，茅屋竹窗，纸帐蒲团。
把坎宫闭了，虎龙吟啸，离宫锁定，日月回环。
万点星飞，两轮电转，五色圆光天样宽。
□奇处，渐冥冥杳杳，有个鸦翻。
当时筑著机关。
后常把空华戏弄看。
更有些可笑，寐中清境，有些可怪，镜里清颜。
太上留魂，老君炼魄，又被瞿昙都扫残。
如何好，只单修见性，双练还丹。